**Lu duluri di la Matri santa**

Matri siti china di duluri

Iu sugnu sì lu vostru Sarbaturi

vi pregu nun chianciti ppì favuri  
se ‘nnò sta cruci pisa di duluri.

*Vinni Sarbatureddu gioia miu  
comu ti cumminaru figghiu miu  
‘nunn’appiru pieta sti cori arditi  
a fari mali a tia sciatuzzu miu.*

Aeri mi mannaru ‘nni Pilatu  
e comu a lantri si ‘nni lava i mani  
mi detti a lu so populu dicennu  
faciti chiddu ca vuliti fari.

*Lu cori miu è chinu di duluri  
ppì stu nivuru e granni dispiaceri  
‘nantr’omu comu a Tia un si pò aviri  
certu cu tempu si hannu addunari.*